text: Eliteløbere har ingen adgang
  31 marts 2011 kl. 11.42
  DGI og MotionsForum samler kl. 17 et hold nybegyndere til løbetræning i Horsens. 71 har meldt sig til træningen, hvor elite-løbere og super-motionister ikke har adgang.
  I løbet af 30 uger er det målet at de skal kunne gennemføre en løbetur på ti kilometer, oplyser idrætskoordinator Søren H. Mikkelsen. 
  Træningen i dag foregår på stierne ved Nørrestrand, såman er sikret en god naturoplevelse, mens man træner. 
  - Der er 30 uger til at nå målet, så der er plads til dem, der rejser sig direkte fra sofaen, siger Søren H. Mikkelsen. Han opfordrer interesserede, som ikke har nået at tilmelde sig endnu, til bare at møde op næste torsdag.
  